CELEX: 32021R1099
Language: et
Date: 2021-07-05 00:00:00
Title: Komisjoni määrus (EL) 2021/1099, 5. juuli 2021, millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) II ja III lisa (EMPs kohaldatav tekst)

6.7.2021   
               
               
                  ET
               
               
                  Euroopa Liidu Teataja
               
               
                  L 238/29
               
            
         KOMISJONI MÄÄRUS (EL) 2021/1099,
         5. juuli 2021,
         millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) II ja III lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 1,
         ning arvestades järgmist:
         
                     (1)
                  
                  
                     Praegu määrusega (EÜ) nr 1223/2009 reguleerimata aine 4-[(tetrahüdro-2H-püraan-2-üül)oksü]fenool (tavanimetus: desoksüarbutiin, INCI nimetus: tetrahüdropüranüüloksüfenool) põhjustab 1,4-dihüdroksübenseeni (INCI nimetus: hüdrokinoon) eraldumist. Hüdrokinoon on määruse (EÜ) nr 1223/2009 II lisa kandes nimetatud 1339 aine, mille kasutamine kosmeetikatoodetes on keelatud, välja arvatud sama määruse III lisa kandes 14 osutatud juhul.
                  
               
                     (2)
                  
                  
                     Tarbijaohutuse komitee hindas desoksüarbutiini kasutamist kosmeetikatoodetes. Komitee võttis 25. juunil 2015 vastu arvamuse, (2) milles järeldati, et nimetatud ainet sisaldavate toodete olelusringiga seoses esile kerkinud ohutusalaste probleemide tõttu ei saa kuni 3 % desoksüarbutiini kasutamist näokreemides pidada ohutuks (3).
                  
               
                     (3)
                  
                  
                     Nimetatud arvamusest lähtudes tuleks desoksüarbutiini kasutamine kosmeetikatoodetes keelata ning lisada see aine määruse (EÜ) nr 1223/2009 II lisas esitatud keelatud ainete loetellu.
                  
               
                     (4)
                  
                  
                     1,3-dihüdroksü-2-propanoon (INCI nimetus: dihüdroksüatsetoon) on kosmeetiline koostisaine, mis toimib nahka hooldava ja pruunistava ainena. Praegu ei ole dihüdroksüatsetoon määrusega (EÜ) nr 1223/2009 reguleeritud.
                  
               
                     (5)
                  
                  
                     Tarbijaohutuse komitee tõdes 3.–4. märtsil 2020 vastu võetud arvamuses, (4) et dihüdroksüatsetoon on ohutu, kui seda kasutada juustele kantava (mitteoksüdeeriva) juuksevärvi koostisainena, mille sisaldus on kuni 6,25 %. Lisaks järeldas tarbijaohutuse komitee samas arvamuses, et ohutuks võib pidada ka seda, kui dihüdroksüatsetooni kasutatakse juustele kantava (mitteoksüdeeriva) juuksevärvi koostisainena, mille sisaldus on kuni 6,25 %, koos pruunistava kehapiima ja näokreemiga, mille maksimaalne dihüdroksüatsetooni sisaldus on kuni 10 %.
                  
               
                     (6)
                  
                  
                     Kirjeldatud järelduste põhjal tuleb määruse (EÜ) nr 1223/2009 III lisasse lisada uus kanne, millega lubatakse dihüdroksüatsetooni piiratud kasutamine üksnes mitteoksüdeerivates juuksevärvides ja pruunistavates toodetes, kus selle maksimaalne sisaldus võib olla vastavalt kuni 6,25 % ja kuni 10 %.
                  
               
                     (7)
                  
                  
                     Määrust (EÜ) nr 1223/2009 tuleks seetõttu vastavalt muuta.
                  
               
                     (8)
                  
                  
                     Selleks et tööstusharu jõuaks dihüdroksüatsetooni kasutamise uute nõuetega kohaneda ning neile nõuetele mittevastavate kosmeetikatoodete turule laskmise või turul kättesaadavaks tegemise järk-järgult lõpetada, on asjakohane näha ette mõistlik ajavahemik.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise kosmeetikavahendite komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EÜ) nr 1223/2009 muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. juuli 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 342, 22.12.2009, lk 59.
         
            (2)  Tarbijaohutuse komitee arvamus desoksüarbutiini/tetrahüdropüranüüloksüfenooli kohta, 25. juuni 2015, SCCS/1554/15.
         
            (3)  Vt arvamuse 4. punkt.
         
            (4)  Tarbijaohutuse komitee arvamus dihüdroksüatsetooni (DHA) kohta, 3.–4. märts 2020, SCCS/1612/19.
      
      
         
            LISA
            Määrust (EÜ) nr 1223/2009 muudetakse järgmiselt.
            
                        1)
                     
                     
                        II lisasse lisatakse järgmine kanne:
                        
                                    Viite
                                    number
                                 
                                 
                                    Aine määratlus
                                 
                              
                                    Keemiline nimetus/INN
                                 
                                 
                                    CASi number
                                 
                                 
                                    EÜ number
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                              
                                    „1657
                                    
                                 
                                 
                                    4-[(tetrahüdro-2H-püraan-2-üül)oksü]fenool
                                 
                                 
                                    53936-56-4“
                                 
                                 
                                     
                                 
                              
                  
                        2)
                     
                     
                        III lisasse lisatakse järgmine kanne:
                        
                                    Viitenumber
                                 
                                 
                                    Aine määratlus
                                 
                                 
                                    Piirangud
                                 
                                 
                                    Kasutustingimuste ja hoiatuste sõnastus
                                 
                              
                                    Keemiline nimetus/INN
                                 
                                 
                                    Nimetus koostisainete ühtses nimestikus
                                 
                                 
                                    CASi number
                                 
                                 
                                    EÜ number
                                 
                                 
                                    Toote liik, kehaosa
                                 
                                 
                                    Maksimaalne sisaldus kasutusvalmis tootes
                                 
                                 
                                    Muud
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    d
                                 
                                 
                                    h
                                 
                              
                                    „321
                                    
                                 
                                 
                                    1,3-dihüdroksü-2-propanoon
                                 
                                 
                                    Dihüdroksüatsetoon
                                 
                                 
                                    96–26-4
                                 
                                 
                                    202–494-5
                                 
                                 
                                    
                                                a)
                                             
                                             
                                                Juuksevärvaine mitteoksüdeerivates juuksevärvides (*1)
                                                
                                             
                                          
                                                b)
                                             
                                             
                                                Pruunistavad tooted (*1)
                                                
                                             
                                          
                                 
                                    
                                                a)
                                             
                                             
                                                6,25 %
                                             
                                          
                                                b)
                                             
                                             
                                                10 %“
                                             
                                          
                                 
                                     
                                 
                                 
                                     
                                 
                              
                  
               (*1)  Alates 26. jaanuarist 2022 ei lasta liidu turule juuksevärve ja pruunistavaid tooteid, mis sisaldavad nimetatud ainet ega vasta kehtestatud nõuetele. Alates 22. aprillist 2022 ei tehta juuksevärve ja pruunistavaid tooteid, mis sisaldavad nimetatud ainet ega vasta kehtestatud nõuetele, liidu turul kättesaadavaks.“